http://www.telenoticies.com/noticia/not201334111.htm Enmig de la redistribució de les forces de l'exèrcit, l'estat major estudia triplicar la presència militar a Barcelona el 2007. El Ministeri de Defensa rebrà en les pròximes setmanes l'esborrany del pla de transformació de les forces armades. El gruix dels reforços aniran al quarter del Bruc, que passarà dels 300 efectius actuals a un miler. La redistribució de l'exèrcit es farà per redimensionar els destacaments en funció dels territoris. Per això, es vol potenciar a Catalunya, ja que consideren que, estratègicament, es tracta d'un emplaçament important. El ministre de Defensa, José Bono, rebrà en les pròximes setmanes l'esborrany del pla de transformació de les forces armades que elaboren els tècnics i experts de l'estat major i que preveu triplicar la presència militar a Barcelona el 2007. Ara hi ha uns 300 soldats i l'exèrcit preveu ampliar-ne el nombre fins a un miler, que sobretot aniran destinats al quarter del Bruc com a Batalló de Muntanya. Segons publica el diari "El Mundo", la redistribució de les forces de l'exèrcit, que es preveu que es porti a terme durant 15 anys, es farà per redimensionar els destacaments en funció dels territoris. Un dels eixos amb què es treballa és la potenciació de la presència militar a Catalunya, ja que consideren el país un emplaçament molt important des del punt de vista estratègic. El document és un primer esborrany tècnic que encara ha de passar molts filtres abans d'entrar al Consell de Ministres per a la seva aprovació. En qualsevol cas, aquesta reorganització es portaria a terme abans de finals d'any. La reforma s'inclou en la Directiva de Defensa Nacional que van firmar el 30 de desembre passat el president del govern espanyol, José Luis Rodríguez Zapatero, i el mateix ministre Bono. 
A la UPC tenim el Bruc al costat... haurem de fer alguna cosa encara q sigui a nivell informatiu... Salut i FORA LES FORCES D'OCUPACIæquot;! 
Ens volen atemorir... que el vot d'ERC pasi a Ciu per nacionalisme o a PSc per socialisme... Però a vegades les coses fan l'efecte contrari.
Estàs segur q això va aquí? No ho acabo de lligar. Per cert, felicitats per l'acció el dia del zaplana q encara no t'havia dit res Salut! 
Si, si que anava aquí... volen atemorir el vot d'ERC pq si creix ERC a la llarga sorgirien les CUP per l'esquerra i UNC per la dreta. Ves a www.eurotribune.net i mira l'editorial... (columna grisa) que està tot explicat;)
UNC va pel mig
Com el dijous? 
exacte
podriem dir un dijous tirant a dimecres?
Al de la setmana següent?